ทองเปิดตลาดร่วง 300 รูปพรรณขายออกบาทละ 21600
ราคาทองเปิดตลาดวันที่ 11 พ.ย. ลดลง 300 บาท ทองแท่งรับซื้อบาทละ 21,000 ขายออกบาทละ 21,100 รูปพรรณรับซื้อบาทละ 20,617.60 ขายออกบาทละ 21,600 บาท ขณะที่ ภาวะตลาดทองคำนิวยอร์ก ปิดร่วงลง 7.10 ดอลลาร์ เหตุนักลงทุนเทขายทอง หลังหุ้นพุ่งรับทรัมป์ ,เมื่อวันที่ 11 พ.ย. 59 สมาคมค้าทองคำ รายงานราคาทองเปิดตลาดครั้งที่ 1 เมื่อเวลา 09.28 น. ราคาลดลง 300 บาท ส่งผลให้ราคาทองแท่งรับซื้อบาทละ 21,000.00 บาท ขายออกบาทละ 21,100.00 บาท รูปพรรณรับซื้อบาทละ 20,617.60 บาท ขายออกบาทละ 21,600.00 บาท,ขณะที่ สัญญาทองคำตลาดนิวยอร์กส่งมอบเดือน ธ.ค. ปิดร่วงลงเมื่อคืนนี้ (11 พ.ย.) 7.10 ดอลลาร์ หรือ 0.6% ปิดที่ระดับ 1,266.40 ดอลลาร์/ออนซ์ เนื่องจากนักลงทุนยังคงเทขายทองคำ ซึ่งเป็นสินทรัพย์ที่ปลอดภัย หลังจากชัยชนะในการเลือกตั้งประธานาธิบดีสหรัฐฯ ของนายโดนัลด์ ทรัมป์ ได้หนุนตลาดหุ้นสหรัฐฯ พุ่งขึ้นติดต่อกัน 2 วันทำการ และยังส่งผลให้สกุลเงินดอลลาร์แข็งค่าขึ้นด้วย,สำหรับปัจจัยที่ทำให้ตลาดการเงินขานรับชัยชนะของนายทรัมป์ มาจากความคาดหวังที่ว่า ทรัมป์จะดำเนินนโยบายต่างๆ ที่ได้ให้คำมั่นไว้ในช่วงหาเสียงเลือกตั้ง ซึ่งรวมถึงผ่อนคลายกฎข้อบังคับของภาคธนาคาร ทำการปรับลดภาษีของภาคธุรกิจ และกระตุ้นการใช้จ่ายด้านสาธารณูปโภค,นอกจากนี้ การคาดการณ์ที่ว่า ทรัมป์จะกระตุ้นเศรษฐกิจครั้งใหญ่นั้น ยังส่งผลให้สกุลเงินดอลลาร์แข็งค่าขึ้น ซึ่งสร้างแรงกดดันต่อราคาทองคำเช่นกัน นักวิเคราะห์คาดการณ์ว่า ดอลลาร์จะยังคงปรับตัวแข็งแกร่ง จนถึงช่วงเวลาที่นายทรัมป์ทำพิธีสาบานตนเป็นประธานาธิบดีสหรัฐฯ ในเดือน ม.ค.ปีหน้า และอาจแตะระดับ 107.49 เยน ซึ่งเป็นระดับสูงสุดนับตั้งแต่เดือน ก.ค.
ราคาทองเปิดตลาดวันที่ 11 พ.ย. ลดลง 300 บาท ทองแท่งรับซื้อบาทละ 21,000 ขายออกบาทละ 21,100 รูปพรรณรับซื้อบาทละ 20,617.60 ขายออกบาทละ 21,600 บาท
ทอง,ราคาทอง,ราคาทองวันนี้,ราคาทองเปิดตลาด,สมาคมค้าทองคำ,ทองแท่ง,ทองรูปพรรณ